Otto von Corvin

**Otto von Corvin** estis germana ĵurnalisto, revoluciulo, historiisto kaj enciklopediisto.

[eta|maldekstre|300px|"Pfaffenspiegel", verko de Otto von Corvin, publikigita en la [1934-a.]]

## Biografio
Corvin estis naskita en Gumbinnen (Prusio) de la kavalira oficisto, kaj poste direktoro de la poŝta administracio de Gumbinnen, Friedrich August Heinrich von Corvin-Wiersbitzki. Liaj gepatroj divorcis en sia infanaĝo kaj post la morto de lia patro en 1822 Corvin estis edukita fare de sia patrino, kiu moviĝis al Halberstadt. Li frekventis la armean lernejon en Potsdamo kaj Berlin-Lichterfelde, poste iĝante leŭtenanto en la Prusa Armeo.

Li forlasis la militistaron en 1835 por dediĉi sin al verkado. Liaj romanoj kaj dramoj ne altiris rimarkon, sed libro de instrukcio pri naĝado - li estis tre talenta en tiu areo organizinte la naĝejon ĉe sia armea posteno kaj instruis homojn tie kiel plonĝi kaj naĝi - estis tre populara. Li ankaŭ fondis revuojn pri subĉiela vivo kaj ĉevaloj, la unuaj el ilia speco en Germanio, kaj ili estis tre  vendataj. Kun ĉi tiu sukceso, li povis edziĝi. En Lepsiko, li lanĉis sportalmanakon por 1844 kaj "Taschenbuch für Jäger und Naturfreunde" ("Manlibro por Ĉasistoj kaj Amikoj de la Naturo").

Lia amikaro kristaliĝis en la unua literatura klubo en Germanio, kaj ili faris malgrandan militon kontraŭ la polico kaj burokratio. Entuziasma protestanto, li verkis historiajn studojn, kies tipa titolo estas "Historische Denkmale des christlichen Fanatismus" ("Historiaj Monumentoj al Kristana Fanatismo"; 1845). Tiu speciala libro estis publikigita lige kun la inaŭguro de la germana katolika movado en Lepsiko, kaj poste ĝi estis reeldonita kiel "Der Pfaffenspiegel" (1869) kaj suplementita fare de "Die Geissler" (1892-1893). Politika revuo, "Die Locomotive", estis fermita fare de la registaraj cenzuristoj. Lia "Illustrierte Weltgeschichte für das Volk" ("Popola Ilustrita Historio de la Mondo") estis tre bonsukcesa. Serĉante efikan kaj malmultekostan reproduktada teknologio por la ilustraĵoj en sia Historio, li disvolvis procezon poste nomitan "Corviniello", pli malfrue plibonigita dum li estis en malliberejo, kiu iĝis vaste uzita.

En 1848, li batalis en la barikadoj de la franca ribelo. La franca provizora registaro tiam ofertis al li malavaran subtenon por la demokrataj ribeloj en Germanio, aliflanke lia oferto al la Frankfurta parlamento por formi nacian armeon estis akre malakceptita. En 1848-1849, post partoprenado en la Berlina ribelo, li partoprenis en la Baden-ribelo, unue kiel kolonelo de milico sub Mieroslawski en Mannheim, poste kiel ĉefo de la ĝenerala stabo en Rastatt. En Rastatt, li kune kun multaj aliaj, trovis sin kaptita tie la 30-an de junio fare de la prusoj. En septembro 1849, militkortumo kondamnis lin al morto, sed la puno estis ŝanĝita al sesjara solula ĉelo, kiun li pasigis ĉe Bruchsal.

Post sia liberigo en 1855, Corvin iris al Londono kie li instruis la germanan kaj laboris por Charles Dickens en la periodaĵo "All the Year Round" kaj en la magazino Household Words. En 1857 en Soden, li finis la memuarojn pri sia prizona sperto. Provo de reveno al Germanio en Hamburgo estis frustrita per polico-ĉikanado, kaj li revenis al Londono, liaj memuaroj finfine estante publikigitaj en 1861 en Amsterdamo. Tiun jaron li vojaĝis al la Usono por kovri la Civilan Militon por la ĵurnalo "The Times" kaj "Augsburg Allgemeine Zeitung", revenante al Berlino en 1867 kiel speciala korespondanto por la "New York Times".

En Berlino, la Corvin-oj vivis kun princo Felix zu Salm-Salm (1828-1870) kaj lia edzino Agnes Salm-Salm (1844-1912), kiujn ili renkontis en Ameriko. Corvin redaktis la memuarojn de la Salms de Meksiko kaj imperiestro Maksimiliano. Li kovris la Francia-Prusia Milito por la "Vienna Neue Freie Presse", kaj artikoloj en Ameriko, Londono kaj Germanio. Liaj spertoj estas priskribitaj en lia libro "In France with the Germans" (1872). En 1878, li fondis la asocion de germanaj verkistoj en Lepsiko.

Li mortis en 1886 en Wiesbaden.

## Verkaro
# De tachtigjarige oorlog der Nederlanders tegen de Spaansche overheersching, 1844
# Illustrierte Weltgeschichte für das Volk, ("Ilustrita mondhistorio por la homoj"), 1844
# Historische Denkmale des christlichen Fanatismus  ("Historiaj monumentoj de la kristana fanatikeco"), Lepsiko, 1845
# Die Geißler: "La flageluloj": Historiaj monumentoj de fanatikeco en la romkatolika eklezio, Lepsiko, 1860
# Aus dem Leben eines Volkskämpfers. Erinnerungen, 1861
# De papenspiegel, 1870
# Die goldene Legende. Eine Naturgeschichte der Heiligen ("La Ora Legendo. Naturhistorio de la Sanktuloj"), Berno, 1876
# Die heilige Trödelbude und andere geistliche Kapitel ("La sankta rubobutiko kaj aliaj spiritaj ĉapitroj"), Berlino, 1944

## Vidu ankaŭ
* Friedrich Kapp (1792-1866) germana filologo
* Moritz Gottlieb Saphir (1795-1858) aŭstra ĵurnalisto kaj satiristo
* August Heinrich Hoffmann von Fallersleben (1798-1874)
* Carl Herloßsohn (1804-1849) germana verkisto, ĵurnalisto kaj enciklopediisto
* Gustav Struve (1805-1870) germana publikigisto
* Otto Theodor von Manteuffel (1805-1882) prusa politikisto
* Heinrich Laube (1806-1884)
* Gustav Kühne (1806-1888)
* Robert Blum (1807-1848)
* Eduard Maria Oettinger (1808-1872)
* Felix Mendelssohn Bartholdy (1809-1847)
* Rudolf Kusel (1809-1890) juddevena germana politikisto
* Gotthard Oswald Marbach (1810-1890) germana filozofo kaj poeto
* Adolf Glaßbrenner (1810-1876) germana komediverkisto kaj satiristo
* Gotthard Oswald Marbach (1810-1890) germana filozofo kaj poeto
* Ignaz Kuranda (1811-1884) aŭstra publikigisto
* Wilmont Haacke (1811-2008) germana fakulo pri ĵurnalismo
* Robert Heller (1812-1871) germana ĵurnalisto kaj publikigisto
* Karl Biedermann (1812-1901) germana filozofo
* Johannes Ronge (1813-1887) germana katolika sacerdoto
* Gottfried Kinkel (1815-1882)
* Friedrich Gerstäcker (1816-1872)
* Friedrich Wilhelm Hackländer (1816-1877)
* Georg Herwegh (1817-1875)
* Karl Isidor Beck (1817-1879)
* Lothar Bucher (1817-1892) prusa ĵurnalisto kaj politikisto
* Heinrich Wuttke (1818-1876) germana historiisto
* Wilhelm Jordan (1819-1904)
* Moritz Hartmann (1821-1872)
* Hermann Friedrich Friedrich (1828-1890) germana verkisto kaj ĵurnalisto
* Hermann Friedrich Friedrich (1828-1890) germana verkisto kaj ĵurnalisto
* Maksimiliano, imperiestro de Meksiko (1832-1867)
* Otto Kaemmel (1843-1917) germana historiisto
* Moritz Brasch (1843-1895) germana filozofo
* Gottfried Kinkel (1844-1891) germana filologo
* Franz Wilhelm Hirsch (1844–1920) germana verkisto kaj publikigisto
* Ernst Eckstein (1845-1900) germana verkisto
* Johannes Proelß (1853-1911) germana verkisto, tradukisto, ĵurnalisto kaj historiisto pri literaturo

## Referencoj 
Kategorio:Naskiĝintoj la 12-an de oktobro
Kategorio:Naskiĝintoj en 1812
Kategorio:Mortintoj en 1886
Kategorio:Naskiĝintoj en la 19-a jarcento
Kategorio:Mortintoj la 1-an de marto
Kategorio:Mortintoj en la 19-a jarcento

Kategorio:Germanlingvaj verkistoj
Kategorio:Germanaj verkistoj
Kategorio:Germanaj filologoj
Kategorio:Germanaj ĵurnalistoj
Kategorio:Germanaj historiistoj
Kategorio:Germanaj revoluciuloj
Kategorio:Germanaj enciklopediistoj